ESSO แรงต่อเนื่อง! 3 สัปดาห์หุ้นพุ่ง 42% คาดเก็งกำไรค่าการกลั่นฟื้นตัวแรง
ESSO แรงต่อเนื่อง! 3 สัปดาห์หุ้นพุ่ง 42% คาดเก็งกำไรค่าการกลั่นฟื้นตัวแรง โดย ณ เวลา 16.10 น. อยู่ที่ระดับ 15.10 บาท บวก 0.90 บาท หรือ 6.34% ด้วยมูลค่าซื้อขาย 295.36 ล้านบาท
26 ก.ค. 2561

ผู้สื่อข่าวรายงานว่า บริษัท เอสโซ่ (ประเทศไทย) จำกัด (มหาชน) หรือ ESSO ณ เวลา 16.10 น. อยู่ที่ระดับ 15.10 บาท บวก 0.90 บาท หรือ 6.34% ด้วยมูลค่าซื้อขาย 295.36 ล้านบาท  ราคาหุ้นวิ่งแรงในรอบ 3 สัปดาห์โดยนับตั้งแต่หุ้นยืนที่ระดับ 10.60 บาท เมื่อวันที่ 5 ก.ค.61จนถึงล่าสุดหุ้นปรับตัวขึ้นแล้ว 42.45%

บล.ไอร่าหุ้นกลุ่มโรงกลั่นมีสัญญาณบวก หลังค่าการกลั่นผ่านจุดต่ำสุด ขึ้นมาเคลื่อนไหว 5-7 ดอลลาร์ต่อบาร์เรล ปรับตัวดีขึ้นจาก 3 ดอลลาร์ต่อบาร์เรล ในช่วงเดือนมิถุนายนที่ผ่าน จับตางบไตรมาส 3/2561 เริ่มแจ่ม มองเป็นโอกาสเข้าลงทุน โบรกแนะ ESSO แววดี
บล.ฟินันเซีย ไซรัส (+) ค่าการกลั่นสิงคโปร์เพิ่มขึ้น +13.3 % W-W มาอยู่ที่ US$6.1/บาร์เรล (เป็นบวกต่อโรงกลั่น TOP, SPRC, BCP, IRPC, PTTGC, ESSO)